Sekolah Kebangsaan Raja Chulan

Sejarah

Sekolah Kebangsaan Raja Chulan mula beroperasi pada bulan Julai 2001 dengan mengambil pelajar yang terdiri daripada pelajar darjah 5 dan darjah 6 yang terdiri daripada pelajar yang menetap di Taman Cempaka.Pelajar-pelajar ini dipindahkan daripada Sekolah Kebangsaan Seri Ampang, Sekolah Kebangsaan Ho Seng Ong dan Sekolah Kebangsaan Tambun.Batch yang pertama menduduki peperiksaan UPSR di sekolah ini adalah pada tahun 2002.Tapak awal sekolah ini adalah sebuah Taman Rekreasi dan telah mula ditebusguna pada bulan Ogos, 1999.  Keseluruhan keluasan kawasan ialah 7.5 ekar dan memiliki geran No. 89035.  Majlis penyerahan kunci telah dilangsungkan pada 2hb. Mac, 2001.
Pada 1hb. Oktober 2000, Pejabat Pelajaran Daerah Kinta telah melantik Encik Abdul Rahim b Haji Abdulah Azizi sebagai “Caretaker” untuk mengurus hal logistik dan membuat persiapan awal sebelum sekolah dibuka.  Selama lapan bulan beliau bertugas seorang diri sehingga PPD Kinta menghantar Encik Arifuddin Kamaluddin sebagai Pembantu Tadbir serta dua orang staf pejabat.  Pada 1 hb Jun 2001, Encik Mohd Azaudin Yeop Md Rose telah dilantik sebagai Guru Besar pertama sekolah ini.  Sekolah beroperasi pada 15 Julai, 2001 dengan 16 orang guru perintis untuk memulakan sesi persekolahan penuh dengan nostalgia manis.  Jumlah murid ketika itu seramai 468 orang pelajar dari sekolah-sekolah berdekatan seperti Sekolah Kebangsaan Seri Ampang, Sekolah Kebangsaan Tambun, dan Sekolah Kebangsaan Ho Seng Ong. 
Guru Besar kedua Puan Jamaliah binti Zamri mengambilalih tugas sebagai guru besar setelah Encik Mohd Azauddin Yeop Md Rose ditukarkan ke Pejabat Pendidikan Daerah Kinta untuk menjawat jawatan sebagai Penyelia Kokurikulum Daerah Kinta.  Sebagai kesinambungan tugas         Puan Jamaliah bt Zamri yang memulakan tugas pada 29 Disember 2004 sehingga 1 Jun 2006.
Kemudian, teraju guru besar diambil alih oleh Puan  Faeyzah Bt Abd Rahman sehinngga Jun 2011. Puan Faeyzah telah berjaya membawa SKRC merangkul anugerah percampaian cemerlang anugerah NKRA . Seterusnya Tn Hj  Ishamuddin Bin Darus telah menggantikan Puan Faeyzah. Beliau menjadi guru besar selama 2 bulan sahaja setelah dipanggil memegang jawatan di PPD sebagai Penyelia Sukan. Seterusnya, Tn Hj Ismail Bin A. Mohamad dilantik menjadi guru besar sehingga Disember 2013 . Kemudiannya, Tn Hj. Syed Musa Bin Syed Hashim mengambil alih tampuk  teraju kepimpinan dan menjadi guru besar sehingga Febuari 2017 sebelum berpindah ke JPN. Kemudiannya, En Ahmad Yusof Bin Tarmuji  mula memimpin sekolah ini pada Mei 2017 sehingga Julai 2018 menggantikan Tn Hj. Syed Musa Bin Syed Hashim . Beliau merupakan guru besar yang pertama menamatkan perkhidmatan kerajaan iaitu bersara penuh di sekolah ini. Kepimpinan Sk Raja Chulan diambil alih oleh En Zulkipli Bin Husain yang mula bertugas di sekolah ini pada  20 Ogos 2018. Beliau beriltikzam untuk melonjakkan nama SKRC supaya terus ‘Excellent’. 
Kini,  Sekolah Kebangsaan Raja Chulan mempunyai bilangan murid seramai 428 orang, 42 guru, 8 kakitangan sokongan, 4 orang pekerja kontrak dan 2 orang pengawal keselamatan.  
Antara kejayaan yang dicapai ialah menjadi ‘benchmark’ Jabatan Pelajaran Negeri Perak dalam bengkel Reka Bentuk dan Teknologi (RBT) selama 3 tahun iairu 2002-2004. Ini menjadi perangsang kepada warga SKRC untuk bekerja dalam satu pasukan dan melestarikan cogan kata ‘Rise Above The Rest’.